 APSTIPRINĀTS
SIA “Valmieras Namsaimnieks”
 Iepirkumu komisijas
2026.gada 16.jūnija sēdē, protokols Nr.35-AK


ATKLĀTA KONKURSA
(IDENTIFIKĀCIJAS NUMURS VN2026/04 AK)

Vispārīgā vienošanās par dabasgāzes piegādi

NOLIKUMS

I SADAĻA
INFORMĀCIJA PAR IEPIRKUMU

	1.1. Pasūtītājs
SIA “Valmieras Namsaimnieks”
Reģistrācijas Nr. 44103022271
Semināra iela 2A, Valmiera, LV-4201



	1.2. Iepirkuma priekšmets

	Iepirkuma priekšmets ir dabasgāzes piegāde vispārīgās vienošanās ietvaros saskaņā ar tehnisko specifikāciju (nolikuma 5.pielikums).


	1.3. CPV kods

	09123000-7 Dabasgāze.


	1.4. Līguma izpildes laiks, vieta

	1.4.1. Dabas gāzes piegādes kopējais periods no 2026.gada 01.augusta līdz 2029.gada 31.jūlijam.
1.4.2. Dabasgāzes piegāde jānodrošina šādiem objektiem:
· Dzirnavu ielā 5, Valmiermuižā, Valmieras pagastā, Valmieras novadā,
· Ozolu ielā 2, Valmiermuižā, Valmieras pagastā, Valmieras novadā,
· Valmiermuižas ielā 7, Valmiermuižā, Valmieras pagastā, Valmieras novadā,
· Vanagu ielā 5, Valmiermuižā, Valmieras pagastā, Valmieras novadā,
· Georga Apiņa ielā 27A, Valmierā.
1.4.3. Pasūtītājam ir tiesības pievienot dabasgāzes piegādes objektu, par to veicot cenu aptauju atbilstoši vispārīgās vienošanās noteikumiem.


	1.5. Iepirkuma procedūra

	1.5.1. Iepirkuma procedūra tiek veikta atbilstoši Publisko iepirkumu likumam[footnoteRef:1] un Ministru kabineta 2017.gada 28.februāra noteikumiem Nr.107 “Iepirkumu procedūru un metu konkursu norises kārtība”[footnoteRef:2]. Iepirkuma procedūras veids ir atklāts konkurss. [1:  Publisko iepirkumu likums, skatīt: https://likumi.lv/doc.php?id=287760 ]  [2:  Ministru kabineta 2017.gada 28.februāra noteikumi Nr.107, skatīt: https://likumi.lv/ta/id/289086-iepirkuma-proceduru-un-metu-konkursu-norises-kartiba 
] 

1.5.2. Pamatojums iepirkuma līguma slēgšanas tiesību piešķiršanai, nedalot iepirkumu daļās ir: viens pretendentu loks; viens objekts.



		1.6. Piedāvājumu iesniegšanas termiņš

	1.6.1. Piedāvājumi iesniedzami Elektronisko iepirkumu sistēmas (turpmāk tekstā EIS) e-konkursu apakšsistēmā (https://www.eis.gov.lv/EKEIS/Supplier/). Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja (turpmāk tekstā IUB) tīmekļvietnes paziņojumā un Elektronisko iepirkumu sistēmas e-konkursu apakšsistēmā.
1.6.2. Pēc noteiktā termiņa beigām EIS e-konkursu apakšsistēmā iesniegtie piedāvājumi netiks atvērti. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem. 
1.6.3. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
1.6.4. Piedāvājumu noformē atbilstoši nolikuma 2.pielikuma “Prasības piedāvājuma noformēšanai un iesniegšanai” noteikumiem.


	1.7. Piedāvājumu atvēršanas vieta un laiks

	1.7.1. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā. 
1.7.2. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.


1.8. 

	

	1.8. Iepirkuma procedūras dokumenti
1.8.1. Nolikumam ar pielikumiem ir nodrošināta tieša un brīva elektroniskā pieeja pasūtītāja pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/1578.
1.8.2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs, skatīt: https://www.eis.gov.lv/EIS/Publications/PublicationView.aspx?PublicationId=883.


	1.9. Papildu informācija
1.9.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/1578. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.9.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
1.9.3. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
1.9.4. Ja piegādātājs papildu informāciju ir pieprasījis, izmantojot EIS – Komisija papildu informāciju piegādātājam sniedz, ievietojot šo informāciju EIS, pie iepirkuma dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam.
1.9.5. Ja piegādātājs papildu informāciju pieprasījis, nosūtot papildu informācijas pieprasījumu uz iepirkuma dokumentos norādīto e-pastu, nosūtot pa pastu, vai iesniedzot personīgi, Komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS, pie iepirkuma dokumentiem, norādot arī uzdoto jautājumu.
1.9.6. Par jautājuma saņemšanas dienu tiek uzskatīts saņemšanas datums līdz pasūtītāja darba dienas beigām – darba dienās līdz 17:00. Pirmssvētku dienās darba laiks ir saīsināts par 1 (vienu) stundu. Pēc darba laika iesniegtais jautājums tiek uzskatīts par saņemtu nākošajā darba dienā.


II SADAĻA
PRASĪBAS PRETENDENTIEM UN IESNIEDZAMIE DOKUMENTI
	Prasība:
	Iesniedzamais dokuments:[footnoteRef:3] [3:  Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.] 


	2.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai  juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt pasūtītājam nepieciešamās piegādes.
	Pieteikums dalībai atklātā konkursā (pēc formas – nolikuma 1.pielikums).

	2.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 
	a) Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
b) Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	2.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	2.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2.5. Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts, 2.7.punkts un 2.8.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	2.6. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem.
Pasūtītājs pārbaudi veiks attiecībā uz PIL 42. panta trešajā daļā minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteikto kārtību.

	2.7. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.

Komisija pārbauda pretendentu tīmekļvietnē: https://www.lursoft.lv/. 
Ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;
- pretendenta apliecinājums, ka izziņā norādītā informācija joprojām ir aktuāla.

	2.8. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes.
	a) Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (https://www.eis.gov.lv/). 
b) Komisijas pārbauda reģistrāciju dabasgāzes tirgotāju reģistrā Sabiedrisko pakalpojumu regulēšanas komisijas mājas lapā (https://sprk.gov.lv/). 
c) Ārvalstī reģistrētam pretendentam, kas nav reģistrēts Uzņēmumu reģistrā un/vai Dabasgāzes tirgotāju reģistrā, jāpievieno reģistrācijas faktus apliecinoši dokumenti (kopijas).

	2.9. Pretendenta rīcībā ir visi nepieciešamie resursi savlaicīgai un kvalitatīvai līguma izpildei.
	a) Vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem) (nolikuma 1.pielikums), 
b) ir noslēgts dabasgāzes piegādes vai tirgošanas līgums (nolikuma 1.pielikums),
c) ir noslēgts līgums ar Pārvades sistēmas operatoru par dabasgāzes pārvades, uzglabāšanas un balansēšanas pakalpojumu, un Pretendents ir saņēmis pārvades sistēmas operatora piešķirto balansēšanas portfeļa identifikatoru
d) ir noslēgts līgums ar Sadales sistēmas operatoru par sadales sistēmas pakalpojumu
e) citus līguma izpildei nepieciešamos resursus.

	2.10. Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai
	Informācija par līguma izpildi (pēc formas – nolikuma 1. pielikums).
Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts pretendentam (ja attiecas).

	2.11. Pretendents ir iesniedzis finanšu piedāvājumu konkursam.
	Finanšu piedāvājums pretendentam jāsagatavo saskaņā nolikuma 6.pielikumu, ievērojot Tehnisko specifikāciju (nolikuma 5.pielikums).





III SADAĻA
PIEDĀVĀJUMA IZVĒRTĒŠANAS KRITĒRIJS
		3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto cenu.

	

	3.2. Komisija tiesības slēgt vispārīgo vienošanos piešķirs visiem pretendentiem, kuri būs iesnieguši piedāvājumu konkursam un kuru iesniegtie piedāvājumi atbildīs visām konkursa nolikumā izvirzītajām prasībām.

3.3. Komisija tiesības slēgt pirmo piegādes līgumu par laika periodu 01.08.2026.-31.07.2027. piešķirs pretendentam, kurš iesniegs piedāvājumu par zemāko cenu, nodrošinot dabasgāzes piegādi objektiem (nolikuma 1.4.2.punkts) minētajā periodā.





	3.4. Gadījumā, ja pēc 3.3.punkta noteiktā izvēles kritērija divu piedāvājumu novērtējums ir vienāds, tiek veikta atklāta izloze par pirmā piegādes līguma slēgšanas tiesību piešķiršanu, ievērojot šādu izlozes kārtību:
3.4.1. uz izlozi tiek aicināti Pretendenti, kuri ieguvuši vienādu novērtējumu,
3.4.2. ja Pretendents neierodas uz izlozi, tā norit bez Pretendenta klātbūtnes,
3.4.3. izlozi uzsāk tas Pretendents (vai viņa vietā – iepirkuma komisija, ja Pretendents nav ieradies), kurš piedāvājumu iesniedzis pirmais,
3.4.4. atklātā izlozē piedalās Komisijas locekļi un var piedalīties visi interesenti,
3.4.5. izlozes gaitu protokolē,
3.4.6. pirmā piegādes līguma slēgšanas tiesības piešķir Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.




IV SADAĻA
PIELIKUMI
	1.pielikums
	Pieteikums dalībai atklātā konkursā forma

	2.pielikums
	Prasības piedāvājuma noformēšanai

	3.pielikums
	Vērtēšanas nosacījumi

	4.pielikums
	Vispārīgās vienošanās projekts

	5.pielikums
	Tehniskais piedāvājums FORMA

	6.pielikums
	Finanšu piedāvājums FORMA

















Atklāta konkursa VN2026/04 AK
nolikuma 1.pielikums

PIETEIKUMS DALĪBAI ATKLĀTĀ KONKURSĀ

	
	

	sabiedrības nosaukums
	reģistrācijas numurs


 
	kuras vārdā saskaņā ar
	
	rīkojas

	
	pārstāvības pamats 
	amats, 
vārds un uzvārds



Ar šo piesakās piedalīties atklātā konkursā “Vispārīgā vienošanās par dabasgāzes piegādi” (VN 2026/04 AK).

Informējam, ka mūsu uzņēmums atbilst šādam uzņēmuma statusam:
	☐	Mikrouzņēmums (uzņēmums, kurā nodarbināti mazāk nekā 10 darbinieku un uzņēmuma gada apgrozījums un/vai gada bilances kopsumma nepārsniedz 2 miljonus euro)

	☐	Mazais uzņēmums (uzņēmums, kurā nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

	☐	Vidējais uzņēmums (uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).

	☐	Lielais uzņēmums (uzņēmums, kurā nodarbinātas vairāk nekā 250 personas un kura gada apgrozījums pārsniedz 50 miljonus euro, un/vai, kura gada bilance kopā pārsniedz 43 miljonus euro).



	Personas, kurām pretendentā ir izšķiroša ietekme uz līdzdalības pamata normatīvo aktu par koncerniem* izpratnē (atzīmēt atbilstošo ar “x” un, ja atbilst, norādīt):
	☐	šādām personām ir izšķiroša nozīme:
 (ja ir,tad norādīt personas):

	
	☐	nav personu, kurām pretendentā ir izšķiroša ietekme



	Šo sadaļu aizpilda tikai ārvalstu pretendenti. Pretendents sniedz informāciju par to, vai ir reģistrēts arī Latvijas Republikas Uzņēmumu reģistrā (atzīmēt atbilstošo ar “x” un, ja atbilst, norādīt reģistrācijas numuru):
	☐	Pretendents ir reģistrēts arī Latvijas Republikas Uzņēmumu reģistrā (ja ir, tad norādīt reģistrācijas numuru):



APAKŠUZŅĒMĒJI (norāda visus apakšuzņēmējus, kurus plānots piesaistīt līguma izpildē)[footnoteRef:4] [4:  Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei. Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu.] 


	☐	Apakšuzņēmējus līguma izpildē piesaistīt nav paredzēts
(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt) 


	☐	Apakšuzņēmējus līguma izpildē ir paredzēts piesaistīt
 (tabulā norāda apakšuzņēmējiem nododamo darbu apjomu un veidus)



	Apakšuzņēmēja nosaukums, reģistrācijas numurs
	Veicamo darbu apjoms EUR bez PVN
	Veicamo darbu raksturojums

	
	
	



Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts pretendentam.



Apliecinām, ka:
· pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās dabasgāzes piegādes;
· Pretendenta rīcībā ir visi nepieciešamie resursi savlaicīgai un kvalitatīvai vispārīgās vienošanās un piegādes līgumu izpildei;
· esam iepazinušies un pilnībā piekrītam visām konkursa nolikuma un vispārīgās vienošanās projekta prasībām;
· šis piedāvājums ir sagatavots individuāli un nav saskaņots ar konkurentiem;
· visas piedāvājumā sniegtās ziņas ir patiesas.
· pretendents ir tiesīgs tirgot dabasgāzi Latvijas teritorijā. Reģistrācijas numurs Dabasgāzes tirgotāju reģistrā _____ ;  reģistrācijas datums __________. 
· pretendentam ir noslēgts dabasgāzes pirkšanas vai piegādes līgums uz termiņu ne īsāku kā līguma darbības laiks (norāda dokumenta datumu, numuru un darbības laiku). 
· pretendentam ir noslēgts līgums vai cits dokuments, kas apliecina, ka Pretendents var nodrošināt dabasgāzes pārvades, uzglabāšanas un balansēšanas pakalpojumu (norāda dokumenta datumu, numuru un darbības laiku). 
· pretendentam ir noslēgts līgums vai cits dokuments, kas apliecina, ka Pretendents nodrošinās sadales sistēmas pakalpojumus uz termiņu ne īsāku kā līguma darbības laiks (norāda dokumenta datumu, numuru un darbības laiku). 

	Amatpersonas vai pilnvarotās personas paraksts:
	Dokuments parakstīts ar drošu elektronisko parakstu vai Elektronisko iepirkumu sistēmas parakstu

	Parakstītāja vārds, uzvārds un amats:
	

	Juridiskā adrese:
	

	Kontaktpersona:
	

	Tālruņa numurs:
	

	E-pasta adrese:
	

	Datums
	












Atklāta konkursa VN2026/04 AK
 nolikuma 2.pielikums

PRASĪBAS PIEDĀVĀJUMA NOFORMĒŠANAI UN IESNIEGŠANAI

	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

2. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.


	3. Sagatavojot piedāvājumu, Pretendents ievēro, ka:
3.1. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
3.2. Finanšu piedāvājums (nolikuma 6.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, noapaļojot ar 2 (divām) decimālzīmēm aiz komata;  
3.3. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju;
3.4. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.


	4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.


	5. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. 


	6. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[footnoteRef:5]. [5:  Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127. ] 



	7. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).


	8. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.


	9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.


	10. Komisija pieņem Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Pretendents ir tiesīgs iesniegt Eiropas vienoto iepirkuma procedūras dokumentu (turpmāk – EVIPD) (EVIPD veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam). Ja Pretendents izvēlējies iesniegt EVIPD, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kuram nodoto veicamo būvdarbu vai pakalpojumu vērtība ir vismaz 10 000 euro, bez PVN. Piegādātāju apvienība iesniedz atsevišķu EVIPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām Pretendentu atlases prasībām. EVIPD pieejams Elektronisko iepirkumu sistēmā: http://espd.eis.gov.lv. Iesniedzot EVIPD, pretendents aizpilda vismaz šādas dokumenta daļas:
II daļa. Informācija par ekonomikas dalībnieku. Jānorāda informācija vismaz šādās sadaļās:
A Informācija par ekonomikas dalībnieku
C Informācija par paļaušanos uz citu subjektu spējām
D Informācija par apakšuzņēmējiem, uz kuru spējām ekonomikas dalībnieks nepaļaujas
IV daļa. Atlases kritēriji. Jānorāda informācija vismaz šādās sadaļās:
A. Piemērotība
B. Saimnieciskais un finansiālais stāvoklis
C. Tehniskās un profesionālās spējas
(Dokuments iesniedzams e-konkursu apakšsistēmas sadaļā “Eiropas vienotais prasību dokuments (ESPD)”).


	11. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 


	12. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.


	13. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.


	14. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.


	15. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.


	16. Saskaņā ar Publisko iepirkumu likuma 60.panta desmito daļu, pasūtītājs publicēs noslēgtā iepirkuma līguma tekstu Pasūtīja pircēja profilā Elektronisko iepirkumu sistēmā.




Atklāta konkursa VN2026/04 AK
nolikuma 3.pielikums

VĒRTĒŠANAS NOSACĪJUMI

	1. Iepirkuma procedūru veic ar SIA “Valmieras Namsaimnieks” iepirkumu komisija, kas izveidota ar valdes sēdes 07.08.2025. lēmumu – valdes sēdes protokols Nr.1.2/2/6 (nolikumā arī – Komisija).


	2. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.


	3. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.


	4. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli. Visiem piedāvājumiem tiek veikta aritmētisko kļūdu pārbaude (kļūdu labojumi tiek veikti, uzskatot, ka pareizi ir norādīta vienības cena).

5. Pretendentiem, kuru piedāvājumi nav saimnieciski visizdevīgākie, Komisija pārliecinās par tehniskā piedāvājuma vispārīgu atbilstību nolikumā noteiktajām prasībām.


	6. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.


	7. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.


	8. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.


	9. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.


	10. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.


	11. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.


	12. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.


	13. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.


	14. Ja Komisija konstatē, ka pretendents neatbilst nolikumā izvirzītajām kvalifikācijas prasībām vai pretendenta tehniskais un/vai finanšu piedāvājums neatbilst nolikumā izvirzītajā prasībām Komisijai ir tiesības noraidīt pretendentu vai pretendenta piedāvājumu un neizskatīt to nākamajā izvērtēšanas posmā.

15. Triju darba dienu laikā pēc lēmuma pieņemšanas Komisija informē visus Pretendentus par pieņemto lēmumu, nosūtot uz Pretendenta e-adresi. Ja pretendentam nav e-adreses, informācija par rezultātiem tiks nosūtīta uz pieteikumā norādīto elektroniskā pasta adresi.

